|  |  |  |
| --- | --- | --- |
| |  |  | | --- | --- | | |  | | --- | |  | | |
| |  |  |  | | --- | --- | --- | | |  |  | | --- | --- | |  | Center for Hellenic Studies in Greece Harvard University | | | |  |  |  | | --- | --- | --- | | |  |  | | --- | --- | | |  | | --- | |  | | | | |  | | --- | | Πρόσκληση υποβολής αίτησης στο εργαστήριο για τον Φιλελληνισμό «1821-2021. Ποια Ελλάδα;»    Το Κέντρο Ελληνικών Σπουδών Ελλάδος ανακοινώνει την έναρξη υποβολής αιτήσεων στο εργαστήριο για τον Φιλελληνισμό «1821-2021. Ποια Ελλάδα;». Το εργαστήριο προσφέρεται στο πλαίσιο σειράς δραστηριοτήτων που διοργανώνει το Κέντρο προς τιμήν της επετείου των 200 ετών από την Ελληνική Επανάσταση υπό την αιγίδα του Δήμου Ναυπλιέων και της Εφορείας Τιμής «Ναύπλιο 2021».  Με την έκρηξη της Ελληνικής Επανάστασης άρχισε να αναθερμαίνεται το ενδιαφέρον για την Ελλάδα. Ο Φιλελληνισμός, φαινόμενο που χαρακτήρισε τον 19ο αιώνα, μας παρουσιάζει ένα καλειδοσκόπιο απόψεων για τη χώρα, που δεν περιορίζεται μόνο στο ενδιαφέρον για τα σύγχρονα ιστορικά γεγονότα μα περιλαμβάνει και τη διάσταση της σπουδής του ελληνικού χώρου και του ελληνικού πολιτισμού, δηλαδή την κατανόηση του τόπου και της ιστορίας του, των ανθρώπων, και των εκάστοτε συνθηκών.  Η προβολή της πολιτισμικής κληρονομιάς της αρχαίας Ελλάδας στη νεότερη Ελλάδα, το ζήτημα της ιστορικής συνέχειας μεταξύ αρχαιότητας και παρόντος, η φυσιογνωμία της νεοελληνικής ταυτότητας ανάμεσα σε Ανατολή και Δύση, καθώς και η θέση της χώρας στο καινούργιο ευρωπαϊκό πλαίσιο, αποτελούν μόνο μερικά από τα θέματα των συζητήσεων που ζωντάνεψαν με ποικίλο τρόπο γύρω από την Ελλάδα όλο τον 19ο αιώνα. Οι συζητήσεις αυτές συνέβαλαν στη διαμόρφωση μιας ιδέας της Ελλάδας ανάμεσα σε κέντρο του δυτικού πολιτισμού και περιθώριο, σε μύθο και απογοήτευση, σε συνέχεια και ρήξη. Πρόκειται για μία αμφιγνωμία που κυριαρχεί ακόμα σήμερα στη σχέση Ελλάδας-Δύσης αφήνοντας χώρο σε διάφορες επανερμηνείες.  Κατά τη διάρκεια του εργαστηρίου, η προσέγγιση του θέματος θα δομηθεί πάνω στους ακόλουθους θεματικούς άξονες:   * Ο Φιλελληνισμός ως ιστορικό γεγονός * Πώς είδαν οι ξένοι την Ελλάδα του 1821 * Η διαχρονικότητα του Φιλελληνισμού * Πώς βλέπουν οι ξένοι την Ελλάδα του 2021   Το εργαστήριο θα πραγματοποιηθεί 25 και 26 Σεπτεμβρίου 2021 στο Ναύπλιο. Η συμμετοχή στο εργαστήριο είναι δωρεάν. | |  |  |  |  | | --- | --- | --- | | |  |  | | --- | --- | | |  | | --- | | [Για περισσότερες πληροφορίες και την αίτηση συμμετοχής επισκεφθείτε την ιστοσελίδα του εργαστηρίου.](https://harvard.us7.list-manage.com/track/click?u=1d68cf8d6cc68dd93273d3214&id=b61b1f655c&e=b858f76cc1) | | | | |